Puncak Alam

Puncak Alam merupakan sebuah bandar dalam daerah Kuala Selangor, Malaysia.  Ia terletak dalam lingkungan 20 kilometer ke arah barat laut daripada bandaraya Shah Alam, ibu negeri Selangor.  Bermula sebagai sebuah estet kelapa sawit di bawah selenggaraan FELDA dalam kawasan yang dahulunya dikenali sebagai Bukit Cherakah, bandar ini mula dibangunkan dalam tahun 1990-an di bawah pengurusan Bukit Cherakah Development Sdn Bhd, sebuah syarikat swasta yang beroperasi di Shah Alam.  Bermula daripada tarikh 15 Mei 2001, syarikat pemaju hartanah berkenaan telah bertukar nama kepada Puncak Alam Housing Sdn Bhd dan berpindah operasi serta membuka pejabat jualan di kawasan Puncak Alam.

Pada peringkat awal pelancaran, luas keseluruhan kawasan Puncak Alam dianggarkan pada  keluasan 14,000 ekar (57 km persegi), walau bagaimanapun, akibat kemelesetan ekonomi pada akhir 90-an telah menyaksikan pengecilan keluasan saiz sebenar bandar berkenaan, di mana tanah-tanah asal yang diperuntukkan untuk Puncak Alam telah dibangunkan secara usahasama dengan pemaju-pemaju hartanah yang lain sehingga terbitnya bandar-bandar / pakej kecil  di bawah nama dan konsep-konsep yang berbeza misalnya Alam Perdana, Alam Jaya, Shah Alam 2, Ambang Suria dan pelbagai sub-bandar lain.

Pembangunan masa hadapan

Pelan pembangunan bertarikh 9 September 2008 yang dikeluarkan oleh Majlis Daerah Kuala Selangor (MDKS), pihak berkuasa tempatan yang bertanggungjawab ke atas pentadbiran Daerah Kuala Selangor, menyatakan bahawa pada masa hadapan Universiti Teknologi Malaysia (UiTM) bakal disiapkan sepenuhnya pada tahun 2014 dengan peruntukan kawasan seluas 1,085.75 ekar (4.3939 km persegi), meliputi 15 fakulti pengajian yang mampu menampung 40,000 siswa dan kakitangan.  Dokumen yang sama menganggarkan bahawa tambahan sebanyak 65,798 unit kediaman bakal disiapkan di Puncak Alam pada tahun 2015 yang mampu menampung 35,000 penduduk berbanding populasi sekarang yang dilaporkan pada kadar 25,000 penduduk.

Dokumen Rancangan Tempatan Tahun 2015 yang diterbitkan oleh MDKS menyatakan bahawa terdapat perancangan untuk membangunkan sebuah Taman Tema Air di kawasan ini, serta kemudahan LRT (Light Rail Transit) yang akan menghubungkan Bestari Jaya, Puncak Alam dan Shah Alam.

Pecahan 
Puncak Alam terbahagi kepada beberapa kawasan penempatan dan perindustrian iaitu;
 FELDA Bukit Cerakah
 Fasa 1
 Fasa 2
 Fasa 3
 Shah Alam 2 (Ambang Suria, Taman Alam Suria, Sinar Alam, Dataran Suria) - IJM
 Puncak Bestari - Worldwide
 Puncak Bestari 2 - Worldwide
 Puncak Alam Jaya
 Eco Business Park V - EcoWorld
 Taman Alam Jaya
 Taman Industri Alam Jaya
 Pusat Perdagangan Alam Jaya
 Taman Alam Perdana
 Myra Alam - OIB
 Daunan Worldwide - Worldwide
 LBS Alam Perdana - LBS
 Eco Grandeur - EcoWorld
 Bandar Hillpark - MKH
 UiTM Kampus Puncak Alam

Pendidikan
Di Puncak Alam, terdapat 3 buah sekolah rendah iaitu;
 SK Puncak Alam 1. Sekolah ini terletak di Fasa 1.  

 SK Puncak Alam 2. Sekolah ini terletak di Fasa 2. Pada tahun 2014, sekolah ini mendapat gelaran Sekolah  Kluster Kecemerlangan (SKK).

 SK Puncak Alam 3. Sekolah ini terletak di Fasa 3.

Menengah 

Di Puncak Alam, terdapat 2 buah sekolah menengah iaitu;

 SMK Puncak Alam. Sekolah ini terletak di Fasa 1.
 SMK Puncak Alam 3. Sekolah ini terletak di fasa 3.

Pautan luar 
 Puncak Alam: A township that's nestled in nature Puncak Alam article in The Star newspaper
 www.Puncak-Alam.net Gerbang Informasi & Interaksi Bandar Puncak Alam
 www.Kejiranan2B6.net Portal Rasmi Komuniti Fasa 2B6, Shah Alam 2, Bandar Puncak Alam
 www.townpuncakalam.com Laman forum komuniti Bandar Puncak Alam
  Google map of Puncak Alam
  MDKS Development Plan for Bandar Puncak Alam
 Rancangan Tempatan 2015, MDKS
 Majlis Daerah Kuala Selangor Majlis Daerah Kuala Selangor

Bandar, pekan dan kampung di Selangor
Selangor